CELEX: C2005/257/25
Language: el
Date: 2005-10-15 00:00:00
Title: Υπόθεση T-296/05: Προσφυγή της 28ης Ιουλίου 2005 — Luigi Marcuccio κατά Επιτροπής των Ευρωπαϊκών Κοινοτήτων

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/13
            
         Προσφυγή της 28ης Ιουλίου 2005 — Luigi Marcuccio κατά Επιτροπής των Ευρωπαϊκών Κοινοτήτων
   (Υπόθεση T-296/05)
   (2005/C 257/25)
   Γλώσσα διαδικασίας: η ιταλική
   Διάδικοι
   
      Προσφεύγων: Luigi Marcuccio (Trifase/Ιταλία) [εκπρόσωπος: Alessando Distante]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               Να ακυρωθεί η απόφαση με την οποία απορρίφθηκε η αίτηση του προσφεύγοντος προς το κοινό καθεστώς ασφαλίσεως έναντι ασθενείας των ΕΚ·
            
         
               —
            
            
               να υποχρεώσει την καθείς να καταβάλει στον προσφεύγοντα –ως επιστροφή του υπολοίπου έως το 100 % των ιατρικών εξόδων στα οποία υποβλήθηκε και των οποίων ζητεί την επιστροφή από το κοινό καθεστώς για την περίοδο από 4 Ιανουαρίου 2002 έως τις 19 Μαΐου 2004– τη διαφορά μεταξύ του ποσού που καταβλήθηκε ήδη στον προσφεύγοντα ·ως επιστροφή των ιατρικών εξόδων και του 100 % των ιατρικών εξόδων, δηλαδή το ποσό των 2 572,32 ευρώ, ή οποιοδήποτε μικρότερο ή μεγαλύτερο ποσό που το Πρωτοδικείο θα κρίνει ως δίκαιο·
            
         
               —
            
            
               να υποχρεώσει την καθής να καταβάλει στον προσφεύγοντα τόκους υπερημερίας με επιτόκιο 10 %
            
         
               —
            
            
               να καταδικάσει την καθής στα δικαστικά έξοδα.
            
         Λόγοι και κύρια επιχειρήματα
   Ο προσφεύγων της παρούσας προσφυγής βάλλει κατά της αρνήσεως της καθής να του επιστρέψει κατά 100 % τα ιατρικά έξοδα στα οποία αυτός υποβλήθηκε.
   Προς στήριξη των ισχυρισμών του, ο προσφεύγων επικαλείται παράβαση του άρθρου 72 του Κανονισμού Υπηρεσιακής Καταστάσεως των υπαλλήλων, παράβαση του καθήκοντος αρωγής και παραβίαση της αρχής της χρηστής διοικήσεως, καθώς και παντελή έλλειψη αιτιολογίας και πρόδηλο σφάλμα εκτιμήσεως.